recursal/SuperWikiNEXT-32B huggingface dataset:
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**נוקיה 3310** הוא טלפון סלולרי מתוצרת נוקיה. הוא הוכרז לראשונה ב-1 בספטמבר 2000 ויצא לשוק מעט לאחר מכן. ברחבי העולם נמכרו מעל 126 מיליון יחידות מהמכשיר, והוא היה לאחד מהטלפונים הסלולריים המצליחים בהיסטוריה.

ייחודיות
--------

הדגם היה נחשב לדגם ייחודי מאחר שכלל תכונות שלא היו נפוצות באותה תקופה, כמו מחשבון, שעון עצר ועוד. מלבד המשחק סנייק שולבו בו משחקים נוספים שהפכו אותו לפופולרי. הוא גם היה נחשב עמיד במיוחד ועמד במבחני שבירה שונים.

גרסת 2017
---------

הגרסה החדשה של המכשיר מ-2017
בשנת 2017 השיקה נוקיה דגם מחודש של המכשיר שכלל את החידושים הטכנולוגיים של התקופה, תצוגה צבעונית, מצלמה ועוד. מכשירים רבים מדגם זה הוכשרו לשמש כטלפון כשר והם נפוצים במגזר החרדי בישראל.

ראו גם
------

* נוקיה
* נוקיה 105

קישורים חיצוניים
----------------

ויקישיתוף מדיה וקבצים בנושא **נוקיה 3310** בוויקישיתוף
* אתר האינטרנט הרשמי של נוקיה 3310 גירסת 2017
* מפרט טכני של נוקיה 3310 (באנגלית)

הערות שוליים
------------

1. ↑
2. ↑
3. ↑  הוכרז: Nokia 3310 – גרסת 2017 לטלפון הוותיק, ‏27 בפברואר 2017
**The Nation** (**האומה**) הוא עיתון יומי בשפה האנגלית, היוצא לאור בבנגקוק בירת תאילנד. העיתון יצא לראשונה ב-1 ביולי 1971, והוא בבעלות קבוצת ההשקעות ניישן מולטימדיה גרופ (*Nation Multimedia Group*).

העיתון חבר ברשת חדשות אסיה (*Asia News Network*); קבוצת עיתונים אשר חולקים ביניהם מידע. The Nation הוא אחד משני היומונים באנגלית היוצאים בבנגקוק, האחר הוא בנגקוק פוסט.

תולדות העיתון
-------------

העיתון נוסד בשנת 1971 תחת השם *The Voice of the Nation* (קולו של העם), והוא נועד להתחרות בבנגקוק פוסט, שהיה בבעלות זרה.

בשנת 1991 עבר העיתון שינויים נרחבים, לאחר שמספר עיתונאים מבנגקוק פוסט עברו ל-The Nation.

העיתון נקט בעמדה המנוגדת לאיש העסקים תאקסין צ'ינוואט. במערכת הבחירות לראשות הממשלה בשנת 2001, הפסיד העיתון כ-20 מיליון באט, לאחר שצ'ינוואט לא פרסם בו. לאחר שנבחר צ'ינוואט, חברות ומפעלים בבעלות המדינה כתאי אירווייז אינטרנשיונל, לא פרסמו בעיתון. בהפיכה של שנת 2006, גיבה העיתון את עמדות האופוזיציה והחולצות הצהובות נגד תאקסין.

בשנת 2008 פוטרו מהעיתון עובדים רבים, העורך הוחלף בטהנונג קהנטונג (Thanong Khanthong) עורך מוסף העסקים לשעבר.

קישורים חיצוניים
----------------

* 

* אתר האינטרנט הרשמי של The Nation
* The Nation, ברשת החברתית אקס (טוויטר)
* השוואה בין בנגקוק פוסט ל-The Nation (באנגלית)
**אובמדון** (שם מדעי: *Obamadon*) הוא סוג נכחד של לטאה צפון אמריקאית מקבוצת הפוליגליפנודונטיה מהקרטיקון המאוחר. מאובנים של לסתות שיניים תחתונות של האובמדון באורך של כ-1 ס"מ נמצאו בתצורת הל קריק במונטנה ובויאומינג ב-2012. האובמדון מתואר כלטאה באורך משוער של כ-30 ס"מ בעלת שיניים זעירות הכוללות ניבים מוארכים באמצע הפה, המופרדים מניביה האחרים בחריץ המותאם ללשונה. האובמדון ניזון ככל הנראה מתזונה מעורבת של חרקים ומזון צמחי.

המין סווג כאובמדון גרסיליס (Obamadon Gracilis) על שמו של נשיא ארצות הברית ברק אובמה, כשהחוקרים מתייחסים בהומור להגיינת הפה הטובה של הנשיא ושיניו הארוכות והישרות שהזכירו להם את שיניה הארוכות של הלטאה.

המחקר מצביע כי הלטאה נכחדה באירוע הכחדת קרטיקון-פלאוגן לפני כ-66 מיליון שנה בו נכחדו ככל הנראה הדינוזאורים וכן 83% ממיני הלטאות והנחשים בהם האובמדון. האובמדון סווג כשייך לקבוצה ענף של הפוליגליפנודונטיה על סמך צורת ה-V של הקשר בין שני החצאים של הלסת התחתונה, צורת החיבור בין העצמות הדנטליות והשיניים השקועות בלסת התחתונה. מבנה הלסת הוא דק וישר בניגוד למבנה המעוקל של רוב המינים של הפוליגליפנודונטיה.

קישורים חיצוניים
----------------

ויקישיתוף מדיה וקבצים בנושא **אובמדון** בוויקישיתוף
* נטע רוזנטל, כל חיות הנשיא, מכון דוידסון
* אובמדון, Prehistoric Wildlife
* מאובן האובמדון, באתר Catalogue of Organisms

הערות שוליים
------------

1. ↑  Nicholas R. Bhart-Anjan S. Bhullar, and Jacques A. Gauthier.Longrich "Mass extinction of lizards and snakes at the Cretaceous–Paleogene boundary."Proceedings of the National Academy of Sciences 109.52 (2012): 21396-21401.

| בעלי חיים שנקראו על שם נשיאים אמריקאים |
| --- |
| ברק אובמה | קלופלקה אובמאי • אובמדון • טוסאנוידס אובמה • טלאוגרמה אובמאורום • אתאוסטומה אובמה • ברקטרמה אובמאי • פרגורדיוס אובמאי • ניסטלוס אובמאי • אפטוסטיכוס ברקאובמהי |  |
| דונלד טראמפ | נאופלפה דונלדטראמפי • טטרגרמה דונלד טראמפית • דרמופיס דונלד טראמפי |
| ג'ו ביידן | סייליפסימופודי ביידני |
**קווארה** (בגעז: ቋራ) הוא מחוז היסטורי באתיופיה וכיום נפה באמהרה. השם קווארה ניתן על ידי ראשוני היהודים אשר הגיעו לאתיופיה והתיישבו בקווארה, השם קווארה אינו מן השפה האמהרית ופירושו באמהרית "ת/צהיי מאוצ'ה" כלומר "זריחתה של השמש". קווארה הנפה גובלת במדינת בנישנגול-גומאז בדרום מערבה, במחוז אגאו אוי ובנפת אלפה בדרום מזרחה, בנפת טקוסה במזרחה, בנפת מטמה בצפונה ובסודאן במערב.

היסטוריה
--------

בעבר קווארה היה מחוז היסטורי באימפריה האתיופית. במערב המחוז גבל עם סודאן, בדרומו באגאו מדר, במערב באגם טאנה ובצפונו הגיע עד לעיירה מטמה, קווארה בסופו של דבר נהפך להיות חלק ממחוז בגמדר.

המחוז כלל בתוכו מספר עמים אגאווים כמנתים וקווארים שמהם קיבל את שמו, בנוסף לקהילה יהודית שהייתה קיימת באזור. האזור עבר "אמהריזציה" והתושבים הקווארים נעלמו למעשה והוטמעו בתוך האמהרים. קבוצות אתניות אחרות כגון היהודים הפסיקו להשתמש בקווארית ועברו להשתמש בשפה האמהרית.

לקווארה הייתה חשיבות גדולה בתקופתו של הקיסר ייאסו השני כאשר אמו מאנטאווב הוליכה את קרוביה כנגד היג'ו אורומו. בתקופת השופטים האזור נשלט על ידי הדאג'זמץ מארו וקווארה היה ידוע בשם "יא מארו קאמס" (עברית: **הפה של מארו**) באזור זה פעל גם הדאג'זמץ קינפו. קאסה היילו נצר לדאג'זמץ קינפו החל לבנות את כוחו באזור עד אשר הומלך לקיסר תוודרוס השני. קווארה הייתה מרכז הכוח של היילו מקרב קוסו בר ועד לקרב גור אמבה שבאותו הזמן היילו היה שיפטה (**עבריין**).

לקווארה, לצד אדיבו, יש מקום נכבד במסורת ביתא ישראל ומתואר כאזור שבו התיישבו אבות ביתא ישראל לאחר שהיגרו מסנאר דרך יובלי הנילוס הכחול ונחשב לאזור שממנו נפוצו היהודים לאזורים סביב אגם טאנה. לפי המסורת האתיופית האזור היה נתון לשליטת שושלת הגדעונים. השפה הקווארית מוכרת אצל יהודי המקום בשם דידיש. עד היום נותרו בודדים שמדברים בשפה הזו מקרב היהודים או הקווארים האמהרים. באזור קווארה יש הרבה כפרים למשל: אבטגהו, וומבלדה, טווה, גלגו, איידיבה, בלוואה, גונדנה, גניש,

סטטיסטיקה
---------

על פי נתוני הסוכנות המרכזית לסטטיסטיקה האתיופית לשנת 2007 האוכלוסייה מונה 94,106 נפשות שרק 5.03% מהם חיים בערים. שטח הנפה הוא 7,707.19 קמ"ר וצפיפות האוכלוסייה עומדת על 12.21 נפש לקמ"ר.

בנתונים הסטטיסטים משנת 1994 האוכלוסייה מנתה 35,600 נפש שהרוב המכריע (81.35%) הוא אמהרי עם מיעוט אווי (10%), גומאזי (6.69%), כמנתי (0.71%) ואחרים (1.25%).

לקריאה נוספת
------------

* הדנה טקויה, **מגונדר לירושלים**, דפוס משכן, תשע"א

* "Qwara" in Siegbert Uhlig (Editor), **Encyclopaedia Aethiopica: O-X**, Harrassowitz, 2010, מסת"ב 3447062460, p. 1082-1083

הערות שוליים
------------

1. ↑  Rubenson, Sven (1966). King of Kings: Tewodros of Ethiopia. Addis Ababa: Haile Selassie I University, p. 36.
2. ↑  Rubenson, King of Kings, p. 28.
3. ↑  James Arthur Quirin, **The Evolution of the Ethiopian Jews: A History of the Beta Israel (Falasha) to I920**, University of Pennsylvania Press, 1992, מסת"ב 9780812231168, p. 22-23
4. ↑  Census 2007 Tables: Amhara Region, Tables 2.1, 2.4, 2.5, 3.1, 3.2 and 3.4.
5. ↑  *1994 Population and Housing Census of Ethiopia: Results for Amhara Region*, Vol. 1, part 1, Tables 2.1, 2.7, 2.10, 2.13, 2.17, Annex II.2 (accessed 9 April 2009)
**דיאלמה בראומה מנואל אבל קמפוס** (בפורטוגזית: **Djalma Braume Manuel Abel Campos**; נולד ב-30 במאי 1987) הוא כדורגלן עבר אנגולי, ששיחק בעמדת החלוץ.

דיאלמה, הוא בנו של כדורגלן העבר אבל קמפוס.

קריירת מועדונים
---------------

דיאלמה, נולד בלואנדה בירת אנגולה ובגיל שנה עזב עם משפחתו לפורטוגל, בעקבות חתימתו של אביו בבנפיקה ליסבון. כשהיה בן 10, התחיל לשחק כדורגל בקבוצות כדורגל מקומיות.

בקיץ 2006, דיאלמה חתם מאריטימו. תחילה, שיחק בקבוצת המילואים, וב-5 במאי 2007 ערך את הופעת הבכורה שלו בקבוצה הבוגרת בתיקו 0-0 נגד אקדמיקה דה קוימברה.

ב-2 במאי 2011, דיאלמה חתם לחמש שנים בפורטו.

בקיץ 2012, דיאלמה הושאל לקסימפאשה מליגת העל הטורקית. בהמשך הקריירה, אף שיחק ביריבותיה מאותה הליגה, קוניאספור וגנצ'לרבירלי.

ב-14 ביוני 2016, דיאלמה חתם בפאוק סלוניקי מליגת העל היוונית תמורת 800 אלף אירו. בשנתיים בהם שיחק בפאוק, זכה עימה פעמיים בגביע היווני.

ב-28 ביוני 2018, חתם באנטליהספור תמורת כמיליון אירו.

ב-5 באוקטובר 2020, דיאלמה חתם בפארנסה מליגת העל הפורטוגזית, בה שיחק עד סיום העונה.

ב-6 במרץ 2022 דיאלמה חתם בטרופנסה מהליגה הפורטוגלית השנייה.

קריירה בינלאומית
----------------

בשנת 2008, דיאלמה זומן לראשונה לסגל נבחרת אנגולה וערך את הופעת הבכורה שלו בנבחרת ב-20 באוגוסט בתיקו 1-1 נגד תוניסיה. ב-10 באוקטובר 2009, דיאלמה הבקיע את שער הבכורה שלו בניצחון 1-2 נגד מלטה.

דיאלמה השתתף עם הנבחרת בגביע אפריקה לאומות בשנים 2010, 2012, 2013 ו-2019.

תארים
-----

פורטו
* ליגת העל הפורטוגלית: 2011/2012
* הגביע היווני: 2016/2017, 2017/2018

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**אשנב** היה עיתון דו-שבועי מחתרתי שהוצא לאור בין 24 באוגוסט 1941 עד 1947 על ידי ארגון ההגנה והיה הנפוץ בעיתוני המחתרת בתקופת היישוב. מטרתו הייתה לפרסם ידיעות שנפסלו על ידי הצנזורה הבריטית. 

ברל כצנלסון היה מייסדו ועורכו הראשון של העיתון, ומי שקבע את שמו. העיתון הודפס בפורמט של 25\*15 ס"מ והכיל בין שישה לשמונה עמודים. לאחר מספר שנים הפך לשבועון והגיע לתפוצה של 30 אלף עותקים. 

בעיתון בוטא הזרם האקטיביסטי של מפא"י שביקשו לפרסם את ההתנכלויות הבריטיות ולדרבן את חברי ההגנה לקראת המאבקים שבדרך, תוך פרסום ידיעות שנפסלו בעיתונים החוקיים. העיתון הכיל ידיעות מן העולם שמקורן בסוכנות היהודית ובשירות הידיעות של ההגנה ששמות כותביהן לא הוזכרו. העיתון תקף את האנגלים והערבים, אך גם יהודים שנקטו בקו פייסני כלפי הבריטים. 

בגיליונו הראשון, שיצא ב-24 באוגוסט 1941, הופיע בעמוד הראשי הלוגו "מפלגת פועלי ארץ-ישראל", אולם שם המפלגה הושמט מהגיליון השני ואילך והוחלף ב"ליקוטי ידיעות/דברים בשם אומרם". וכן בחודשיו הראשונה בצידו השמאלי של הדף הופיעה הכותרת "פנימי לחברים/לא למכירה", אולם החל מחודש דצמבר 1941, החל העיתון להיות מופץ למנויים בתשלום, והוסר התואר "לא למכירה".

עורכו השני של העיתון היה אליעזר ליבנה (לִיבֶּנשטיין), ועורכיו המשניים היו מאיר ורטה, מאיר בראלי ומשה כצנלסון. המערכת שכנה ברחוב נחלת בנימין 57 בתל אביב, והעיתון הודפס ב"דפוס שלומי" ברחוב יהודה הלוי, במסווה של הדפסת עיתון "מערכות". הגליונות נערכו ידנית, ולא במכונה, כדי למנוע זיהוי של בית הדפוס.

מכיוון שהעיתון לא היה חוקי, עריכתו והדפסתו נעשו בסתר, ואף בחלק מהמקרים הוצאו גליונות בשם "א-ב" לאחר שהבריטים הטילו איסור לפרסומו ואחזקתו. סך הכל הופיעו 157 גיליונות כאשר 42 גליונות הופיעו תחת השם "א–ב".

בגיליון שיצא ב-20 באפריל 1947 פרסם העיתון מודעת אבל שבה כרך את שמם של עולי הגרדום – אנשי האצ"ל: דב גרונר, דב רוזנבוים, מרדכי אלקחי ואליעזר קשאני, שנתלו ב-16 באפריל 1947 – עם שמם של חללי ההגנה: אהרון דוב, פנחס וייס, מנחם סאמט ומשה לרר, שנהרגו בפעילות במסגרת תנועת ההעפלה. בעקבות פעולה זו, שנגדה את עמדות ראשי ההגנה ומפא"י, נערך במפא"י בירור מול העורך ליבנשטיין והוחלט לצרף לעיתון עורך שיאזן את עמדתו, בתגובה למהלך התפטר ליבנשטיין ומכיוון שמפא"י רצו לתת סיכוי לאופציה המדינית, החליטו על סגירתו של העיתון.

קישורים חיצוניים
----------------

* מרדכי נאור, ‏"אשנב" - עיתון המחתרת הנפוץ ביותר, **קשר** 1, אביב 1987, עמ' 73–82
* אשנב (עיתון), בלקסיקון "העין השביעית" לתקשורת ועיתונות
* אשנב, באתר תנועת העבודה
* אשנב באתר "עיתונות יהודית היסטורית"- גרסה בת חיפוש בכל טקסט העיתון
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**בית מקרא, כתב עת לחקר המקרא ועולמו** הוא כתב עת מדעי לחקר המקרא בהקשר מקום יצירתו של המקרא: אזור הסהר הפורה ותקופתו: העת העתיקה. הוא רואה אור על ידי "החברה לחקר המקרא בישראל" בהוצאת מוסד ביאליק בירושלים. החל לצאת לאור בשנת תשט"ז-1957.

לעיתים מוציא "בית מקרא" חוברת המוקדשת כולה לנושא אחד. בשנת תש"ע הופיעה החוברת 'סיפור יוסף במקרא ובראי הדורות' בעריכת לאה מזור ובשנת תשס"ד החוברות 'ראשית ישראל במקרא ובמחקר' בעריכת נילי שופק ו'דמות האישה במקרא ובמדרש' בעריכת אמירה מאיר.

בראיון ב-2011 אמר עורך כתב העת, פרופ' יאיר הופמן:

> 
> כתב העת עבר גלגולים שונים: בזמנו היה של החברה לחקר המקרא, ובאותה תקופה פורסמו בו מאמרים של חובבי תנ"ך גם אם הם לא עמדו ברמה מדעית נאותה, חלקם היו עממיים, וביטאו אהבה למקרא יותר מאשר הבנה עמוקה שלו. ... וכיום כל מאמר עובר ביקורת שיפוטית של מספר חוקרי מקרא, והוא מתפרסם רק אם עמד באמות המידה של מאמר מדעי. ... הוא מעודד חוקרי מקרא ישראלים צעירים לפרסם בו את פרי מחקריהם, ומרגיל אותם לכתיבה לפי אמות מידה מדעיות
> 
> 
> 
> — שיחה עם פרופ' יאיר הופמן על המקרא בימינו: מחקר וחינוך
> 

העורך מאז 2007 ועד 2019 היה פרופ' יאיר הופמן (אוניברסיטת תל אביב) והחל מ-2020 (שנת תש"ף) העורכת היא פרופ' דלית רום-שילוני (אוניברסיטת תל אביב). חברי המערכת הם פרופ' שמואל אחיטוב (אוניברסיטת בן-גוריון), פרופ' גרשון ברין (אוניברסיטת תל אביב), ד"ר דוד גלעד (אוניברסיטת בן-גוריון), פרופ' משה גרסיאל (אוניברסיטת בר-אילן), פרופ' שמואל ורגון (אוניברסיטת בר-אילן), ד"ר לאה מזור (האוניברסיטה העברית) ופרופ' נילי שופק (אוניברסיטת חיפה).

משתתפים בו בין השאר החוקרים: אוריאל רפפורט, שולמית אליצור, אלכסנדר רופא, יאיר הופמן, עמנואל טוב, לאה מזור, אורלי קרן, גלעד ששון, טובה פורטי, נתן וסרמן, חיה בן-איון, יורם כהן, טליה סוצקובר, ארנון עצמון, נורית רייך, יונתן גרוסמן, אדווה הכהן ורימון כשר.

קישורים חיצוניים
----------------

- ויקיטקסט סקירת מאמרים של בית מקרא, באתר ויקיטקסט

* בית מקרא, באתר OCLC (באנגלית)
* גיליונות "בית מקרא" במאגר JSTOR (הצגת דף זה מתאפשרת לאחר הזדהות באתר הספרייה הלאומית, וכניסה לכתב עת כלשהו בדף המוצג. הרישום לאתר הספרייה הוא חינם)
* מבחר מאמרים מ"בית מקרא", באתר דעת
* מבחר מאמרים מ"בית מקרא", באתר דעת
* מבחר מאמרים מ"בית מקרא", באתר מקראנט

הערות שוליים
------------

1. ↑  לאה מזור, שיחה עם פרופ' יאיר הופמן על המקרא בימינו: מחקר וחינוך, באתר mikrarevivim.
מלבי עם מי ורדים
**מלבי** (מערבית: **مُهلّبية**, תעתיק: מוּהַלבּיה; תעתיק מדויק: מהלביה; שמות נוספים בערבית: **محلبية** (מחלביה)**, مهلبية** (מהלביה), **محلاية** (מחלאיה), **محلبيه** (מחלביה)**, محلبي** (מחלבי)) הוא פודינג מוצק שנהוג במטבח הערבי, במטבח הטורקי ובמטבח היווני, ומוגש כקינוח. את המלבי מכינים כיום על בסיס מים או חלב, לעיתים בתוספת שמנת, ומסמיכים אותו עם עמילן תירס. המלבי ממותק ומתובל במי ורדים או מי זהר. לאחר קירור המלבי נקרש וניתן להגישו בכוס או הפוך על צלוחית. המנה פופולרית בכל רחבי המזרח התיכון, ובעיקר בטורקיה, סוריה, ישראל ולבנון.

מקור הקינוח אינו ידוע, אך סיפורי עם מייחסים את המצאתו לטבח פרסי אלמוני שבישל עבור מצביא ערבי בן המאה השביעית בשם אל-מוהאלאב אבן אבי סופרה, על שמו נקראת המנה. במקור השם מוהאלביה התייחס לשלוש מנות שונות אך דומות: חלב שהוסמך עם קמח אורז, אורז שבושל עם עוף וחלב, וחביצת ביצים ללא אורז. המתכון הראשון המתועד למנה זו נכתב על ידי אבן סיאר אל-וראק.

בתקופת האימפריה העות'מאנית התקיימו שני מתכונים למאכל, שנקרא בטורקית מוהלבי (טורקית: muhallebi). המתכון המוקדם, המתוארך למאה ה-15 מכיל עוף ומוגש עד היום בטורקיה תחת השם טבוּק גוֹאסוּ (מטורקית: Tavuk göğsü), והמאוחר יותר, שהופיע לראשונה בשנת 1530, לא כלל עוף ובושם במי ורדים בדומה למלבי המודרני.

בישראל מוגש המלבי לרוב כשעליו פתיתי קוקוס, שברי בוטנים או פיסטוקים וסירופ מתוק ואדום בטעם מי ורדים, בנוסף לכך קיימת בישראל גם גירסאת פרווה למלבי, אשר עשויה מחלב שקדים במקום מחלב רגיל. 

למלבי גם גרסה אירופית המכונה בּלאנְמַנְגְ' (מצרפתית: Blancmange, מילולית: "אוכל לבן") שמתובלת לרוב בתמצית שקדים.

קישורים חיצוניים
----------------

| מיזמי קרן ויקימדיה |
| --- |
| ויקיספר ספר לימוד בוויקיספר: **מתכון למלבי** |
| ויקישיתוף תמונות ומדיה בוויקישיתוף: **מלבי** |
**רילמי 7** (באנגלית: **realme 7**) הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז ב-10 בספטמבר 2020. רילמי משווקת את המכשיר עם זכוכית העמידה מפני התנפצויות.

מפרט
----

### חומרה

המכשיר מצויד במסך מגע קיבולי מסוג "IPS LCD" בגודל 6.5 אינץ' וברזולוציית 1080x2400 פיקסלים. המסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 2.0 ג'יגה הרץ, וה-2 הנותרות פועלות בתדר עבודה של 2.05 ג'יגה הרץ. במכשיר ישנה מערכת על שבב מדגם Helio G95 SoC מתוצרת מדיאטק. למכשיר אחסון פנימי בנפח 128 ג'יגה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה, שאינה ניתנת להסרה, במתח טעינה מהירה בת 30 וואט.

#### מצלמה

המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה ראשית ברזולוציה 64 מגה פיקסל; מצלמת זווית רחבה ברזולוציה 8 מגה פיקסל; מצלמת מאקרו ברזולוציה 2 מגה פיקסל; מצלמת עומק ברזולוציה 2 מגה פיקסל; כמו כן, במכשיר ישנה מצלמה קדמית ברזולוציה 16 מגה פיקסל.

### תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של רילמי - Realme UI. ניתן לשדרוג לגרסה 11 לממשק המותאם של רילמי - Realme 2.0.

קישורים חיצוניים
----------------

ויקישיתוף מדיה וקבצים בנושא **רילמי 7** בוויקישיתוף
* אתר האינטרנט הרשמי של רילמי 7

הערות שוליים
------------

1. ↑  Danny Cyril D. Cruze, Realme 7 launched in India with 30W fast charging, 64MP camera: Price, offers, mint, ‏2020-09-03
2. ↑  Realme 7 Pro - Full phone specifications, m.gsmarena.com
3. ↑  relame 7 Pro Philippines, www.realme.com (ב־)
4. ↑  אייל כהן, רילמי החלה בבטא פתוחה של Android 11 לבעלי Realme 7, באתר TGspot, ‏2021-03-26

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רילמי 7"**.
דיוקן עצמי של אלפונס ברטיון שפיתח סוג זה של תמונות, 22 באוגוסט 1900
**תמונת מעצר** היא תצלום של אדם, המצולם בדרך כלל עם מעצרו. המטרה המקורית של תמונה זו היא לאפשר זיהוי על ידי הקורבנות והחוקרים, כלפי מעשי עבר וכלפי מעשי עתיד. עם זאת, בזמן האחרון[דרושה הבהרה] החלו יזמים בארצות הברית בתעשיית תמונות המבוססת על סוג צילום זה (Mug shot publishing industry).

צילום פושעים החל בשנות ה-40 של המאה ה-19, כמה שנים לאחר המצאת הצילום. אך רק ב-1888 קצין המשטרה הצרפתית אלפונס ברטיון הכניס את סוג הצילום לתהליך הטיפול הסטנדרטי בפושעים.

קובץ:Donald Trump mug shot.jpgתמונת המעצר של נשיא ארצות הברית לשעבר דונאלד טראמפ

תיאור
-----

תמונת מעצר טיפוסית בדרך כלל כוללת שני חלקים, תמונה אחת מהצד ואחת מלפנים. תמונות אלו בדרך נשמרות בתוך מאגר תמונות שמטרתו לסייע בקביעת זהותו של עבריין. במקרים מסוימים, תמונות אלו עשויות להתפרסם בכלי התקשורת.

כרזות מבוקשים
-------------

כרזת מבוקשים של ה-FBI הכוללת תמונת מעצר
בכרזות מבוקשים משולבת לעיתים קרובות תמונת מעצר של הפושע המבוקש, המתבססת על מעצרים קודמים של המבוקשים, כדוגמת רשימת עשרת הנמלטים המבוקשים ביותר על ידי ה-FBI.

שימוש בקרב אוכלוסייה שאינה פושעת
--------------------------------

למרות ההקשר האסוציאטיבי עם פושעים, תמונות מעין אלו נמצאות גם בשימוש אזרחי ללא הקשר פלילי. למשל תמונת פרופיל של האדם עבור רישיון נהיגה, תעודת זהות, דרכון, או תחקיר ביטחוני. גם בספרי שנה ותמונות מחזור נהוג להשתמש בתמונות כאלו, צילום זה הוא צורה נוחה לתמונה קטנה של האדם המאפשרת זיהוי של האדם המצולם על ידי הכללת תווי פניו והשמטת יתר הגוף.

אוספים של תמונות פרופיל שימשו משטרים טוטליטריים, כמו למשל גרמניה המזרחית הקומוניסטית, והפול פוט שבקמבודיה. פעילי ליברטריאניזם אזרחי התריעו שקיום של מערכת זיהוי תווי פנים מאסיבית בידי השלטון עלול לאפשר משטר דיכוי ומעקב המונים.

קישורים חיצוניים
----------------

ויקישיתוף מדיה וקבצים בנושא **תמונת מעצר** בוויקישיתוף
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**ידיעות ירושלים** היה עיתון יומי אשר הוצא לאור ביוזמה משותפת לכל עיתוני המדינה לטובת אוכלוסיית קוראי העברית של העיר ירושלים בימים של טרם הקמת המדינה. יוזמה זו שנמשכה כחודש וחצי בלבד תוארה על ידי עיתונאים שונים כימות המשיח, וכן כתופעה יוצאת דופן בנוף העיתונות הישראלית והעולמית.

היוזמה נולדה בחודש מרץ 1948, בעקבות המצור, ניתוקה של ירושלים משאר חלקי הארץ, וכישלון שיטת השיירות. העיתונים היומיים חדלו להגיע מתל אביב אל מנוייהם הירושלמים. כתוצאה מכך חששו מנהלי סניפי העיתונים בירושלים שהמנויים יתחילו לרכוש עיתונים מסחריים, ולא ישמרו אמונים לעיתונות האידאולוגית.

ביוזמה השתתפו העיתונים: דבר, הארץ, הבקר, המשקיף, הצפה, ועל המשמר. כעורך התמנה יצחק בן-דור מעיתון דבר וכעורך חדשות התמנה אביעזר גולדשטיין מעיתון המשקיף. ידיעות מהמערכה הצבאית הביא הכתב צבאי וקריין קול ישראל, עזריה רפופורט. הכתב העירוני שבאחריותו להביא ידיעות מהנעשה בעיר ירושלים, היה עיתונאי הצופה יונה כהן.

הערות שוליים
------------

1. ↑  עורך: אלון קדיש, **מלחמת העצמאות תש"ח - תש"ט : דיון מחודש - חלק ב'**, בהוצאת: העמותה לחקר כוח המגן עש ישראל גלילי ע"ר ישראל. משרד הביטחון – ההוצאה לאור, רעננה, 2004 (7 באפריל 1948) עמ' 861
2. ↑  ובכל זאת - ימות המשיח... מעריב, 13 באפריל 1948, עמ' 2
3. ↑  עורך: אלון קדיש, **מלחמת העצמאות תש"ח - תש"ט : דיון מחודש - חלק ב'**, בהוצאת: העמותה לחקר כוח המגן עש ישראל גלילי ע"ר ישראל. משרד הביטחון – ההוצאה לאור, רעננה, 2004 (7 באפריל 1948) עמ' 863
4. ↑  **מרדכי נאור** - **ראשית "דבר": 25 השנים הראשונות של העיתון הנפוץ והמשפיע ביותר ביישוב היהודי ובמדינת ישראל הצעירה**, הוצאת הקיבוץ המאוחד, רעננה 2015, עמ' 153
ניאנפוניקה תרה
**ניאנפוניקה תרה** (בסינהלית:  **න්‍යානපොනික ථෙර**, באנגלית: **Nyanaponika Thera**‏; 21 ביולי 1901 – 19 באוקטובר 1994) היה נזיר והוגה בודהיסטי בסרי לנקה. תרה השתייך לזרם הטהרוואדה של הבודהיזם. הוא נחשב אחד הנזירים הבודהיסטים המערביים המשפיעים ביותר.

קורות חיים
----------

ניאנפוניקה תרה נולד בגרמניה למשפחה יהודית דתית שמקורה בגליציה. שמו המקורי היה **זיגמונד (שלמה) פניגר**. בצעירותו היה חבר בתנועת הפועל הצעיר. הוא זנח את היהדות לטובת בודהיזם. לאחר עלייתם של הנאצים לשלטון נמלט לסרי לנקה והצטרף למנזר.
בשנת 1939 הצליח לחלץ את אימו מאוסטריה ולהביאה לסרי לנקה שם היא חיה עד יום מותה.

### יהודי בודהיסט

 ערך מורחב – **יהודי בודהיסט**  

ניאנפוניקה תרה היה היהודי הבודהיסט הראשון. בתקופות מאוחרות יותר היו נזירים בודהיסטים ממוצא יהודי. מספרם היה גדול יחסית למספר הנזירים הבודהיסטים מקבוצות אוכלוסייה אחרות במערב. הם היו בו זמנית גם בודהיסטים וגם יהודים. לטענתם הבודהיזם הפך אותם ליהודים טובים יותר והיהדות הפכה אותם בודהיסטים טובים יותר.

### פעלו כאיש דת בודהיסטי

ניאנפוניקה תרה היה אחד הנזירים הבודהיסטים המערביים החשובים במאה ה-20. הוא יסד את הוצאת הספרים הבודהיסטית החשובה ביותר וכתב את הספר "לב המדיטציה הבודהיסטית".
הוצאת הספרים הבודהיסטית שייסד בשנת 1958 בסרי לנקה נקראת Buddhist Publication Society. היא פרסמה מגוון רחב של ספרים בודהיסטים של זרם הטרהוודה על נושאים כמו: מדיטציה, פילוסופיה, אתיקה, היסטוריה ועוד.

הקשר עם דוד בן-גוריון
---------------------

ראש ממשלת ישראל הראשון דוד בן-גוריון התעניין בבודהיזם. בביקורו אצל או נו ראש ממשלת בורמה דן עם המארח בבודהיזם. על פי הודעה רשמית של לשכת ראש הממשלה, בן-גוריון היה בביתו של אונו ובמשך שבוע ימים נפגש עם שלושה מלומדים בודהיסטים ודן איתם על התורה המוסרית והפילוסופית של הבודהיזם.

באותו ביקור בבורמה, נפגש בן-גוריון גם עם ניאנפוניקה תרה.

בן-גוריון הכיר את ניאנפוניקה תרה כבר בשנת 1956 כאשר פנה לממשלת סרי לנקה בבקשה לקבל ספרים על בודהיזם. הם התכתבו במשך שבע שנים בנושאים הקשורים בפילוסופיה הבודהיסטית. חלק מהמכתבים נמצאים בארכיון בן-גוריון. ד"ר אסף פדרמן, מומחה למיינדפולנס, מצא את כל ההתכתבויות בסרי לנקה וחשף אותה בשנת 2009.

לקריאה נוספת
------------

* עופר אדרת**, לעמוד על הראש**, הארץ, 25 בספטמבר 2022.

קישורים חיצוניים
----------------

* Buddhism and Judaism, Jacquetta Gomes, thubtenchodron, March 19, 2010

הערות שוליים
------------

1. 1 2 3 4  עופר אדרת**, לעמוד על הראש** , הארץ, 25 בספטמבר 2022
2. 1 2  ד"ר אסף פדרמן ניאנפוניקה תהרה – הבודהיסט היהודי הראשון
3. ↑  About BPS

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266183905171
* BNE: XX5383056
* BnF: cb12186453d (data)
* GND: 118589091
* ISNI: 0000 0001 1628 1642
* LCCN: n85362966
* NKC: jn19981001906
* NLK: KAC200505676
* NTA: 068970226
* SUDOC: 030453240
* VIAF: 41884163
* WorldCat: lccn-n85362966

 |
**קורבּנוּתם – אוּמנוּתם: משׂיח קורבני לשיח ריבוני** הוא ספר מאת ד"ר אלון גן העוסק בתופעת ה"קורבניות".

הספר יצא לאור בשנת 2014 בהוצאת המכון הישראלי לדמוקרטיה.

הספר
----

הספר מציג את המחיר שהחברה בישראל משלמת על "השיח הקורבני", מנתח את הגורמים לו בעולם המערבי בכלל ובמדינית ישראל בפרט, ומציע פתרון מעשי.

המחבר עצמו הגדיר במבוא את מטרת הספר: "ספר זה מבקש להתחקות אחר מאפייני סוד הקסם הקרבני ולהצביע על המחיר שהחברה הישראלית משלמת בגין בולטותו הגוברת והולכת בעיצוב הזהות הישראלית..."

הפתרון, אותו מציג המחבר, הוא לקיחת "אחריות אישית" מצד הפרט ה"מדוכא" ומצד הקולקטיב ה"מדוכא".

הספר מורכב משישה פרקים:

1. המושג "קורבן" בשיח הישראלי: ממושא הערצה למושא ביקורת
2. Victim ו-Sacrifice כמצבי הוויה ותודעה משתנים
3. השיח הקורבני כשיח מכונן זהות קבוצתית: ארבעה מקרי מבחן
4. "קורבנות כל העולם התאחדו": השיח הקורבני בהקשר עולמי
5. מאפיינים וסוגיות מפתח בשיח הקורבני
6. משיח קורבני לשיח ריבוני

דוד בוחבוט כתב בביקורת על הספר:  
"ספרו של ד"ר אלון גן, הוא מן הרלבנטיים בספרי העיון שראו אור בשנים האחרונות בארץ, שכן הוא נוגע במרכז העצבים של השיח הפוסט-מודרני... בימים שפולחן "האחר" באשר הוא "אחר" נעשה דת קנאית, מחמירה וממַשטרת – בא ספרו של גן ומצליח לאבחן בעמקנות את קשת דקויות משמעויותיו של "שיח הקורבנוּת"...  
 קשה שלא להתפעל מן הבהירות הלשונית – ומכאן גם המוסרית – המאפיינת את דרכי הניסוח של גן. היא ראויה להערכה במיוחד לנוכח עידן התקינות הפוליטית שחרת על דגלו את העמימות הלשונית ומכאן גם את העמימות המוסרית..."

קישורים חיצוניים
----------------

* הספר באתר "כותר"
* תמצית הספר במאמר מאת המחבר **גילוי דעת** 2015

על הספר: 

* דוד בוחבוט, ‏"היכל הבכיינות המטהרת", **השילוח**, גיליון 2, דצמבר 2016
* נמרוד נוי, "די להתקרבנות המשתלטת עלינו" **המגאפון**, 21 בפברואר 2016
* אהוד בן עזר "על ספרו החשוב של אלון גן", 18 בינואר 2016

הערות שוליים
------------

1. ↑  עמוד 9
2. ↑  דוד בוחבוט, ‏"היכל הבכיינות המטהרת", **השילוח**, גיליון 2, דצמבר 2016
**ג'ורג' וושינגטון** (באנגלית: USS ***Geroge Washington***), הספינה הראשונה בצי האמריקני שנשאה את שמו של הנשיא ג'ורג' וושינגטון, הייתה אוניית מפרשים קלת־חימוש שדורגה כסְלוּפּ. הייתה זו אוניית סוחר במקורה, שהושקה ב-1793 בפרובידנס, רוד איילנד. היא נקנתה על ידי מחלקת הצי ב-12 באוקטובר 1798 במסגרת ההכנות למלחמה עם צרפת. האונייה הוסבה לתפקידה החדש תחת פיקוחו של קפטן סיילס טולבוט ונמסרה לפיקודו של קפטן פטריק פלצ'ר.

המלחמה הבלתי רשמית עם צרפת החלה ביולי 1798. בתחילת דצמבר הפליגה "ג'ורג' וושינגטון" אל דומיניקה באיי הודו המערבית, שם הצטרפה אל שייטת בפיקודו של קומודור ג'ון בארי, שהגנה על האינטרסים המסחריים של ארצות הברית באזור. במשך חודשים אחדים ליוותה אוניות סוחר אמריקניות בנתיב מסיינט קיטס אל טובאגו, ויחד עם הקאטר "פיקרינג" חילצה משביין שתי אוניות אמריקניות שנתפסו על ידי פריבטירים צרפתיים: הבריג "פייר אמריקן" (Fair American) ב-29 באפריל 1799 והסקונר "פרנסיס" (Francis) ב-1 במאי 1799.

באמצע 1799 הפליגה אל ניופורט, רוד איילנד, כדי להצטייד במזון ובמים, ולאחר שהות קצרה יצאה שוב לים. הפעם הוטל עליה לשוט לאורך החוף דרומה עד צ'ארלסטון, קרוליינה הדרומית, בחיפוש אחר פריבטירים צרפתיים, ואחר כך לסייר ליד סנטו דומינגו ולהגן שם על אוניות סוחר אמריקניות. באוקטובר 1799 שבה "ג'ורג' וושינגטון" לארצות הברית לצורך תיקונים נרחבים.

באפריל 1800 נלקחה אל פילדלפיה והוכנה ליציאה לים בפיקודו של קפטן ויליאם ביינברידג'. ארצות הברית, שחסרה צי מלחמתי חזק, בחרה באותו זמן להבטיח את שלום אוניות הסוחר שלה מפני התקפות הפירטים הברברים של צפון אפריקה באמצעות תשלום כופר כסף שנתי לשליטיהם. ב-8 באוגוסט הפליג ביינברידג' עם מטען של סחורות וקורות עצים עבור הדיי של אלג'יריה. "ג'ורג' וושינגטון" הגיעה בשלום ליעדה בספטמבר, והיא אוניית המלחמה האמריקנית הראשונה שנכנסה אל הים התיכון. זאת ועוד, ביינברידג' נאלץ להיכנע לאיומיו של הדיי ולהוביל באונייתו את מתנותיו לסולטאן בקונסטנטינופול. הוא מחה נמרצות, אך לנוכח לועי התותחים הרבים בחוף ואיומיו של הדיי, שאי אפשר היה לטעות ברצינותם, כי ינקום באוניות הסוחר האמריקניות, נאלץ להסכים וב־20 באוקטובר הפליג מאלג'יר. "ג'ורג' וושינגטון" שבה אל אלג'יר ב-21 בינואר 1801, ולאחר ביקור באליקנטה שבספרד הפליגה חזרה לארצות הברית ונכנסה לנמל ב-19 באפריל 1801.

לאחר סדרת תיקונים הוכנה האונייה שנית להובלת הכופר השנתי לאלג'יר. היא הפליגה לדרכה ב-20 ביולי 1801 בצוות חסר, והגיעה לאלג'יר דרך מאלאגה ב-5 באוקטובר 1801. בדרכה חזרה פקדה כמה נמלים באיטליה ובצרפת, ושבה אל פילדלפיה בסביבות 15 באפריל 1802.

במאי 1802 נמכרה "ג'ורג' וושינגטון" על ידי סוכן הצי בפילדלפיה.

מקורות
------

* ערך זה כולל חלקים מתורגמים מן החיבור Dictionary of American Naval Fighting Ships, הנמצא ברשות הציבור.
**לואיס ניל שטיגליץ** (באנגלית: **Lewis Neal Stieglitz**; נולד ב-27 בנובמבר 1935), הוא אתלט יהודי-אמריקאי בעבר, סגן אלוף ארצות הברית (1959) ואלוף המכביות (החמישית 1957 והשישית 1961) בריצת 5000 מטר, שיאן ארצות הברית בריצת 10000 מטר ובעל מדליית ארד מאליפות ארצות הברית בריצת 3000 מטר מכשולים.

ביוגרפיה
--------

שטיגליץ גדל בהרטפורד קונטיקט.

### 1957

בתחרות שנערכה בדייטון, אוהיו ב-22 ביוני 1957 קבע שטיגליץ בריצת 3000 מטר מכשולים שיא אישי של 9.24.6 דקות. באליפות ארצות הברית שנערכה באותה שנה הוא זכה במדליית ארד בריצת 3000 מטר מכשולים בתוצאה של 10.05.6 דקות.

#### אלוף המכביה

בתחרויות האתלטיקה של המכביה החמישית שנערכו בסוף ספטמבר הוא זכה ב-3 מדליות, אחת מכל סוג. מדליית זהב, בריצת 5000 מטר בתוצאה של 15:30 דקות, לפני רמון רוזמן מבריטניה (16:15.4 דקות) וס. הרולד מארצות הברית (16:28.6 דקות). מדליית כסף, בריצת 800 מטר בתוצאה של 1:55.2 דקות, אחרי ג'ורג' טראוב מדרום אפריקה (1:53.8 דקות) ולפני דוד ריסבורד מארצות הברית (1:55.2 דקות) ומדליית ארד בריצת 1500 מטר בתוצאה של 4:01.8 דקות, אחרי ג'ורג' טראוב (4:00.5 דקות) ואייק מצא מארצות הברית (4:01.1 דקות).

### 1959

באליפות ארצות הברית באתלטיקה שנערכה בשנת 1959 זכה שטיגליץ במדליית כסף בריצת 5000 מטר בתוצאה של 14.48.8 דקות, אחרי ביל דלינג'ר (14.47.6 דקות). בתחרות שנערכה בהלסינקי, פינלנד ב-29 ביוני אותה שנה הוא קבע בריצת 5000 מטר שיא אישי של 14.11.0 דקות.

### 1960

בתחרות שנערכה בוולנאט, קליפורניה ב-22 באפריל 1960 קבע שטיגליץ בריצת 10000 מטר שיא ארצות הברית של 30.19.2 דקות. באליפות ארצות הברית באתלטיקה שנערכה באותה שנה הוא סיים במקום שביעי בריצת 5000 מטר בתוצאה של 14.47.4 דקות.

### 1961

בתחרויות האתלטיקה של המכביה השישית שנערכו בשנת 1961 זכה שטיגליץ בשתי מדליות זהב, בריצת 1500 מטר בשיא מכביה של 3:55.0 דקות, לפני ריי רוזמן מבריטניה (3:57.5 דקות) ורוברט מאק מארצות הברית (3:58.6 דקות) ובריצת 5000 מטר בשיא מכביה נוסף של 14:44.8 דקות, לפני רוברט מאק (15:14.6 דקות) וריי רוזמן (15:20.2 דקות).

חייו האישיים
------------

שטיגליץ הוא רופא אופתלמולוג בקונקורד, ניו המפשייר.

שיאים אישיים
------------

* ריצת 5000 מטר: 14.11.0 דקות (1959)
* ריצת 10000 מטר: 30.19.2 דקות (1960), **שיא ארצות הברית בעבר**
* ריצת 3000 מטר מכשולים: 9.24.6 דקות (1957)

קישורים חיצוניים
----------------

* לואיס שטיגליץ, באתר *Track and Field Statistics* (באנגלית)
* נא להכיר את אורחיכם, מעריב, 13 בספטמבר 1957
* נצחון לאלוף "המכביה", חרות, 5 באפריל 1959
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  גלעד ב-800 מ' ולהב ב-5000 מ' הציבו שיאים ישראלים חדשים, דבר, 4 בספטמבר 1961
2. ↑  Dr. Lewis Stieglitz
**ד"ש מבסטר** (באנגלית: **Postcards from Buster**. בתרגום חופשי "גלויות מבסטר") היא סדרת אנימציה ולייב אקשן לילדים המשודרת בערוץ PBS Kids, ספין אוף לסדרה "ארתור". בישראל שודרה הסדרה בערוץ לוגי בין 2008-2012.

עלילה
-----

הוריו של בסטר גרושים, ובסדרה זו הוא מטייל עם אביו ברחבי העולם. בפרק סיום העונה של הסדרה "ארתור", בעונה שלפני שידור "ד"ש מבסטר", מספר בסטר לחבריו על כוונתו לצאת למסע, וארתור מנסה לשכנע אותו שלא לנסוע. בסטר ואביו מוצגים באנימציה והעולם, כפי שנקלט בעדשת המצלמה של בסטר, הוא לייב אקשן.

מחלוקת
------

בינואר 2005, מרגרט ספלינגס, מזכירת החינוך של ארצות הברית, מתחה ביקורת חריפה על פרק 33 של הסדרה ששודר באותו החודש. הפרק כלל ביקור בורמונט, שהיא מן המדינות הראשונות שהתירו נישואים חד-מיניים, ובסטר נפגש במהלכו עם ילדיהן של זוג לסביות. כמו כל פרקי הסדרה, הפרק לא כלל תוכן מיני כלשהו, והמילים "לסבית" או "הומוסקסואל" לא נאמרו בו. מזכירת החינוך דרשה מ-PBS להחזיר את המימון הפדרלי ששימש להפקת הפרק, בטענה ש"הורים רבים אינם רוצים שילדים יהיו חשופים לנושא הנראה בפרק". PBS החליטו שלא להפיץ את הפרק, אך כמה תחנות שידרו אותו. זמן קצר לאחר המחלוקת הודיעה מנכ"ל PBS כי תעזוב את תפקידה עם סיום החוזה שלה ב-2006. מאוחר יותר נכתב על המחלוקת מחזה בשם "דאסטי והעולם הגדול והרע".

ראו גם
------

* ארתור

קישורים חיצוניים
----------------

* "ד"ש מבסטר", במסד הנתונים הקולנועיים IMDb (באנגלית)
* "ד"ש מבסטר", באתר Metacritic (באנגלית)
* "ד"ש מבסטר", במסד הנתונים הקולנועיים KinoPoisk (ברוסית)
* האתר הרשמי של PBS Kids

הערות שוליים
------------

1. ↑  מאמר חדשות באנגלית על המחלוקת (הקישור אינו פעיל, 2.03.2018)
**תבה ע'אורא**
(למפת עיראק מוגדלת)בגדאדבגדאד
מוסולמוסול
בצרהבצרה
ארבילארביל
כירכוככירכוכ
פלוג'הפלוג'ה
סולימאניהסולימאניה
כרבלאכרבלא
נג'ףנג'ף
רמאדירמאדי
**טורקיה**
**סוריה**
**יר.**
**ערב הסעודית**
**כווית**
**איראן**
**המ.  
הפ.**תבה ע'אורא**תבה ע'אורא**(למפת עיראק רגילה)בגדאדבגדאד
מוסולמוסול
בצרהבצרה
ארבילארביל
כירכוככירכוכ
פלוג'הפלוג'ה
סולימאניהסולימאניה
כרבלאכרבלא
נג'ףנג'ף
רמאדירמאדי
**טורקיה**
**סוריה**
**יר.**
**ערב הסעודית**
**כווית**
**איראן**
**המ.  
הפ.**תבה ע'אורא**תבה ע'אורא**
כלי קרמיקה שהתגלו באתר שייכים לתקופת עובייד 
**תבה ע'אורא** (בערבית: **تبه غاورا**, מוכר גם בשם **טפה גאורה**, מטורקית - Tepe: גבעה או תל, ומכורדית - گه‌وره‌ או gewre: גדול, קרי "תל גדול") הוא אתר ארכאולוגי בצפון מזרח עיראק. אתר זה היה מיושב בין השנים 1500-5000 לפנה"ס.

האתר
----

תבה ע'אורה שוכן ליד האתר של העיר העתיקה נינוה, 3.2 ק"מ מדור שרוכין ו-24 ק"מ צפונית-מזרחית לעיר המודרנית מוסול. קוטרו של התל הוא 120 מטר, וגובהו 22 מטר.

בחפירות הארכאולוגיות התגלו 16 שלבי התיישבות שהראו שהתל היה מיושב משנת 5000 לפנה"ס לערך ועד 1500 לפנה"ס. באתר נמצאו קברים מהאלף ה-5 וה-4 לפנה"ס המתוארכים לתקופת אורוכ.

באתר נמצא המקדש הקדום ביותר שבו השתמשו ברכיב אדריכלי דמוי עמוד ובגומחות. אתר זה היה מיושב בתקופת חלף ולאחר מכן נמצאו בו השפעות של תרבות עובייד. באתר נמצא אקרופוליס מתקופת עובייד המאוחרת. הממצאים החשובים באתר היו מהקברים מתקופת אורוכ, האלף הרביעי לפנה"ס. בקברים נמצאו חפצי נוי מעוטרים בזהב, ראש זאב עשוי אלקטרום, קערות מגולפות עשויות שיש ואובסידיאן, מסרקים עשויים שנהב ולחות וחרוזים עשויים מלאפיס לאזולי. נמצאה כמות גדולה מאוד של טביעות חותם על חרס שמהוות מקור חשוב לתקופות אורוכ ועובייד.

התרבות שהתגלתה באתר בשכבות שתוארכו בין השנים 2900-3500 לפנה"ס, קיבלה את השם תקופת ע'אורה, על שם האתר.

המחקר הארכאולוגי
----------------

הארכאולוג הבריטי אוסטן הנרי לייארד חפר באתר חפירה קצרה לפני 1850. חפירות ממושכות יותר התקיימו ב-1927, 1931-1932 ו-1937-1936 על ידי משלחת בראשותו של הארכאולוג היהודי אמריקאי אפרים אביגדור שפייזר (אנ') ומשלחת נוספת שחפרה בין השנים 1936-1932, ו-1938-1937 בראשות צ'ארלס באך (Charles Bache). המשלחות היו של אוניברסיטת פנסילבניה ובית הספר האמריקאי לחקר המזרח.

קישורים חיצוניים
----------------

ויקישיתוף מדיה וקבצים בנושא **תבה ע'אורא** בוויקישיתוף
* EXCAVATING TEPE GAWRA IN THE ARCHIVES OF THE UNIVERSITY OF PENNSYLVANIA MUSEUM
* Archaeological site photographs at Oriental Institute
* Tepe Gawra באתר ספריית MIT
* תבה ע'אורא, באתר אנציקלופדיה בריטניקה (באנגלית)

הערות שוליים
------------

1. ↑  Tepe Gawra באתר MIT

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge606598
* VIAF: 239659403
* WorldCat (עם VIAF): 239659403

 |
**אימי אוקסון** (בשוודית: **Jimmie Åkesson**; נולד ב-17 במאי 1979) הוא פוליטיקאי שוודי המכהן כראש מפלגת השוודים הדמוקרטים וכחבר הפרלמנט השוודי.

ביוגרפיה
--------

אוקסון נולד בכפר במחוז כריסטיאנסטד (כיום חלק ממחוז סקונה) שבדרום שוודיה וגדל בסולבסברג שבמחוז בלקיניה. הוא מכהן כחבר מועצת סולבסברג משנת 1998.

בשנים 2000–2005 כיהן כיושב ראש צעירי מפלגת הימין השוודים הדמוקרטים. במאי 2005 נבחר ליו"ר המפלגה. בבחירות לפרלמנט ב-2010 הוביל את המפלגה לראשונה מעבר לאחוז החסימה עם 5.7% מקולות המצביעים ו-20 מושבים בריקסדאג, כולל אוקסון שנבחר כאחד מנציגי מחוז ינשפין. מסע הבחירות של המפלגה התרכז בהתנגדות להגירה הגוברת של מוסלמים לשוודיה. בבחירות לפרלמנט ב-2014 הגדילה המפלגה את כוחה וזכתה ב-12.86% מהקולות וב-49 מושבים והייתה בכך למפלגה השלישית בגודלה בשוודיה. לאחר הבחירות יצא לחופשת מחלה של מספר חודשים.

בבחירות הכלליות שהתקיימו בספטמבר 2018 הגדילה המפלגה בראשותו את כוחה כשזכתה ב-17.53% מן הקולות. תוצאה שהעניקה לשוודים הדמוקרטים 62 מושבים בפרלמנט. בבחירות הכלליות ספטמבר 2022 הוביל את המפלגה לזייכה ב-20.5% מהקולות שהקנו לה 73 מושבים, בכך הייתה למפלגה השנייה בגודלה בפרלמנט, ולניצחון בלוק הימין בבחירות עם 176 מושבים סך הכל לעומת 173 מושבים לגוש השמאל.

אוקסון חי בזוגיות עם לואיס אריקסון, שהייתה ראשת העיר סולבנבורג, בה הם מתגוררים, ופעילה ותיקה במפלגת השוודים הדמוקרטים, ולהם בן שנולד בשנת 2013.

קישורים חיצוניים
----------------

ויקישיתוף מדיה וקבצים בנושא **אימי אוקסון** בוויקישיתוף
* 

* אתר האינטרנט הרשמי של אימי אוקסון
* אימי אוקסון, ברשת החברתית אקס (טוויטר)

* אימי אוקסון, ברשת החברתית אינסטגרם
* אימי אוקסון באתר הריקסדאג

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5913 5576
* MusicBrainz: 099317ab-5d8e-4d34-b74a-b8668be90f86
* SELIBR: 320746
* VIAF: 86427543
* WorldCat: viaf-86427543

 |
מתוך תעמולת בחירות אמריקאית: "משרה ציבורית היא חלק מאמון הציבור"
**אמון הציבור** הוא מידת האמון שממשל רוכש מצד הציבור והחברה שעליהם הוא מופקד. התפיסה שמעניקה חשיבות לאמון הציבור, גורסת שככל שהציבור מאמין יותר בגופי הממשל, הדבר מעיד שהשלטון תואם יותר את רצונותיו וציפיותיו, והופך יותר לגיטימי דמוקרטית. את מידת אמונו, ציבור האזרחים יכול לבטא בבחירות, מכוח עקרון שלטון העם.

מידת אמון הציבור בממשל עלולה להיפגע מרמת שירות ציבורי ירודה, שאינה שומרת על זכויותיו או מספקת את צרכיו. עבירות שחיתות של שוחד או הפרת אמונים מצד עובדי ציבור, פוגעות אף הן בתמיכת החברה בממשל, בממסד, וביציבות הסדר החברתי.

בהשאלה, המונח משמש גם לתיאור האמון שציבור רוחש לגופים אחרים, כגון הממסד המדעי, הרפואי, אמצעי התקשורת ובמערכת הפוליטית.

בחוק
----

### בארצות הברית

בארצות הברית, המונח "אמון הציבור" מתייחס לכל רכוש ציבורי. תחילה, נעשה במושג זה שימוש במהלך יצירת הממשלה, כדי להתייחס לפוליטיקאים המשיגים את כוחם באמצעות בחירות. על פי חוקת ארצות הברית, חברי הקונגרס, וכן נשיא ארצות הברית נבחרו מטעם אמונו של הציבור. על פי החוקה הראשונה שנוסחה על ידי אחת ממדינות ארצות הברית, היא חוקת מרילנד, כל האנשים שנבחרו לכהן מטעם מוסדות ציבוריים מוכרחים ליהנות מאמון הציבור.

### בפיליפינים

בפיליפינים, "בגידה באמון הציבור" היא אחת משש העבירות שעליהן ניתן להדיח עובד ציבור, לפי סקציה 2 בסעיף XI של חוקת הפיליפינים של 1987. עם זאת, המונח אינו מוגדר היטב; בדיקה של הרשומות של הוועדה החוקתית של 1986 הראתה שהמנסחים לא יכלו למצוא דרך טובה יותר להעריך את גבולות הבגידה באמון הציבור מאשר לרמוז לדוגמאות חיוביות ושליליות של שניהם, מבלי להגיע לההגדרה הברורה שלהם או אפילו קווי מתאר לכך. במשפט *פרנסיסקו ג'וניור נגד נאגמאמלאסאקיט נה מגה מאנאנאנגול נג מגה מנגאגאוונג פיליפינו בע"מ*, קבע בית המשפט העליון של הפיליפינים כי הבקשה להגדיר "בגידה באמון הציבור" היא שאלה פוליטית לא-חוקית שהיא מעבר לתחום סמכותו השיפוטית לפי החוקה.

הערות שוליים
------------

1. ↑  Nissim Cohen, ניסים כהן, **מבוא למינהל וניהול ציבורי**, האוניברסיטה הפתוחה, 2017, מסת"ב 978-965-06-1526-0. (בiw)
2. ↑  ע״פ 884/80 מדינת ישראל נ׳ גרוסמן  
הצעת חוק העונשין (תיקון - הפרת אמונים), התשע"ה–2015, באתר www.nevo.co.il
3. ↑  Warren S. Warren, Earning the public’s trust, **Science Advances** 8, 2022-03-11, עמ' eabo6347 doi: 10.1126/sciadv.abo6347
4. ↑  M W Calnan, Public trust in health care: the system or the doctor?, **Quality and Safety in Health Care** 13, 2004-04-01, עמ' 92–97 doi: 10.1136/qshc.2003.009001
5. ↑  מכון חיים הרצוג לתקשרת, חברה ופוליטיקה, **מדד אמון הציבור בתקשורת**, אוניברסיטת תל-אביב, הפקולטה למדעי החברה ע"ש גרשון גורדון, מכון חיים הרצוג לתקשורת, חברה ופוליטיקה, [תשס"ג] 2003
6. ↑  Karniel, Yuval./ יובל קרניאל, עמית לביא-דינור, המרכז לטכנולוגיה חינוכית, כותר (ע), **משבר אמון: השתקפותו בתקשורת ובפוליטיקה**, תל אביב: רסלינג, 2022, הסדרה לתקשורת. (בעברית)
7. ↑  חוקת הפיליפינים של 1987 באתר ויקיטקסט (באנגלית)
8. ↑  Francisco, Jr. v. Nagmamalasakit na mga Manananggol ng mga Manggagawang Pilipino, Inc.  (בית המשפט העליון של הפיליפינים 2003).

קטגוריה:הספרה הציבורית
קטגוריה:ממשלה
**אנליס ז'אן לואיזה ורלינדן** (בהולנדית: **Annelies Jan Louisa Verlinden**; נולדה ב-5 בספטמבר 1978) היא פוליטיקאית בלגית חברת המפלגה הנוצרית-דמוקרטית, שמכהנת מאז 1 באוקטובר 2020 כשרת הפנים של בלגיה.

ביוגרפיה
--------

ורלינדן נולדה ב-5 בספטמבר 1978 במרקסם. היא למדה משפטים באוניברסיטת אנטוורפן ובאוניברסיטת לוון ולאחר מכן השתתפה בתוכנית למנהיגות באוניברסיטת הרווארד. היא הוסמכה כעורכת דין והחלה לעבוד בחברת עורכי הדין הבינלאומית DLA Piper. בהמשך הפכה לראש המחלקה הבלגית בחברה. היא הצטרפה למפלגה הנוצרית-דמוקרטית ובין 2003–2012 שימשה כמנהיגת תנועת הנוער של המפלגה. לתקופה קצרה היא שימשה כחברת מועצת העיר שוטן וב-2004 התמודדה על מקום בפרלמנט, אולם לא נבחרה. ב-1 באוקטובר 2020 היא נקראה לשמש כשרת הפנים בממשלתו של אלכסנדר דה-קרו.

קישורים חיצוניים
----------------

ויקישיתוף מדיה וקבצים בנושא **אנליס ורלינדן** בוויקישיתוף
* אנליס ורלינדן, ברשת החברתית פייסבוק
* אנליס ורלינדן, ברשת החברתית אקס (טוויטר)
* אנליס ורלינדן, ברשת החברתית אינסטגרם
* אנליס ורלינדן, ברשת החברתית LinkedIn
* אנליס ורלינדן באתר ממשלת בלגיה
תג מרכז התחמושת והטילים
**מרכז התחמושת והטילים** (בר"ת: **מרת"ח**) הוא הגוף הצה"לי האמון על התחמושת והטילים. המרכז כפוף פיקודית לאגף הטכנולוגיה והלוגיסטיקה (אט"ל) במטה הכללי, וכפוף מקצועית לחיל הטכנולוגיה והאחזקה שבאגף. כמו במרחבי אט"ל האחרים, מחולק מרת"ח לשלושה מרחבים: מרחב צפון, מרחב מרכז ומרחב דרום.

המרכז אחראי על כלל תחום התחמושת, החל בתכנון וחיזוי הצרכים בתחמושת, דרך מעורבות בתהליכי הרכש, הקליטה, ההנדסה, האחסנה, הטיפול והאספקה ליחידות צה"ל השונות. בין השאר, הוא גם אחראי לאיסוף הבלאי והנצלתו במפעלים, במכונים ובמעבדות המרכז או בסילוקו, תהליך שמעורבים בו אמצעים טכנולוגיים מתקדמים ומטרתו התייעלות כלכלית. בנוסף, המרכז אחראי גם על הדרכת יחידות צה"ל השונות באשר לשימוש נבון בתחמושת.

בשנים האחרונות, עם עליית המודעות לשמירה על איכות הסביבה, משנה המרכז את תרבותו הארגונית, על מנת להוביל למזעור הנזקים לסביבה של השימוש והטיפול בתחמושת וזכה במגן השר להגנת הסביבה לשנת 2004 על "סילוק תחמושת בתהליך סמי־ירוק". 

המרכז פועל באופן המשלב את האיכות, הבטיחות ואיכות הסביבה בכפיפה אחת ומוסמך לתקנים הבינלאומיים לאיכות, בטיחות ואיכות הסביבה (ISO 9001 ,ISO 14001, ת"י 18001) וזכה בתו הזהב של מכון התקנים הישראלי. ב-2016 זכה המרכז בפרס הרמטכ"ל ליחידות מצטיינות בבית תומכי הלחימה.

מפקדת מרת"ח הנוכחית היא אל"ם מירי מזרחי.

ראו גם
------

* אגף הטכנולוגיה והלוגיסטיקה
* חיל הטכנולוגיה והאחזקה

קישורים חיצוניים
----------------

* מרכז התחמושת והטילים באתר עמותת חיל הטכנולוגיה והאחזקה
* פעילות מרכז התחמושת במבצע צוק איתן

הערות שוליים
------------

1. 1 2 3 4  מרכז התחמושת והטילים זכתה במקום הראשון בבית היחידות התומכות לחימה ליחידות מצטיינות בצה"ל.2016, אתר עמותת חיל הטכנולוגיה והאחזקה
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**Mi Mix Alpha** הוא טלפון חכם מבית שיאומי המבוסס על מערכת ההפעלה אנדרואיד. שיאומי תיארה את הטלפון כמכשיר קונספט, והוא יוצר בהיקף מוגבל. מחיר הטלפון בעת השקתו עמד על 2,810 דולר.

עיצוב
-----

מכשיר מסך מסוג Super AMOLED שמקיף אותו מכל צדדיו, למעט פס של המצלמות. מלבד כפתור הפעלה בחלקו העליון, אין ל-Mi Mix Alpha כפתורים פיזיים בצדדיו מלבד כפתור בודד בחלקו העליון להפעלה, והוא משתמש בכפתורים וירטואליים. עוד ממוקמים גם כפתורי ניווט ושורת מצב בשולי המכשיר. בחלקו האחורי של המכשיר ממוקם פס שכולל בתוכו את המצלמות, האנטנות והקישוריות. המסגרת של המכשיר היא סגסוגת טיטניום.

מפרט
----

### חומרה

המכשיר כולל בתוכו שבב מדגם +Snapdragon 855 ומעבד גרפי Aderno 640. המכשיר זמין בגרסה אחת בלבד של 12 גיגה בייט זיכרון RAM ונפח אחסון של 512 גיגה. בחלקו התחתון של המכשיר ממוקם מחבר הטעינה USB-C שיכול לטעון את סוללת ה-4050 מיליאמפר במהירות של עד 40 וולט. עוד נמצא מתחת למסך קורא טביעות אצבע אופטי ותמיכה בזיהוי פנים. בשולי הטלפון ישנם כפתורים וירטואליים רגישים ללחץ.

#### מצלמה

בטלפון מערך מצלמות משולש, שכולל בתוכו עדשת זווית רחבה, טלפוטו וזווית אולטרה רחבה. כמו כן זהו המכשיר הראשון בעולם עם חיישן 108 מגה פיקסל שפותח בשיתוף פעולה של סמסונג ושיאומי. שתי העדשות האחרות משתמשות בחיישני 12 ו-20 מגה פיקסל. אף אחת מהמצלמות לא כוללת מייצב תמונה. המכשיר תומך גם ב-HDR. מערך המצלמות לא כולל בתוכו גם עדשה קדמית, מאחר שניתן להשתמש במסך משני צידי המכשיר. יחד עם מצבי הקלטה סטנדרטיים, המכשיר מסוגל להקליט וידאו באיכות 6K במהירות 30 fps, וידאו 4K במהירות 60fps וסרטון בהילוך איטי באיכות 1080p במהירות 960fps.

### תוכנה

המכשיר מריץ אנדרואיד 10 עם ממשק MIUI 11.

קישורים חיצוניים
----------------

ויקישיתוף מדיה וקבצים בנושא **Mi Mix Alpha** בוויקישיתוף

הערות שוליים
------------

1. ↑  Xiaomi showcases MI Mix Alpha, a smartphone with wrap-around display and a huge 108MP camera, mspoweruser, 24 בספטמבר 2019
2. 1 2  Xiaomi’s crazy new $2,800 phone has display on the front, sides, and back, ars technia, 24 בספטמבר 2019
3. ↑  Xiaomi’s Mi Mix Alpha is almost entirely made of screen, The Verge, 24 בספטמבר 2019
4. ↑  Xiaomi Mi Mix Alpha, GSMARENA
**Classical Gas** ("**גז קלאסי**") היא יצירה אינסטרומנטלית שהלחין הגיטריסט הקלאסי, המלחין והזמר, מייסון ויליאמס (אנ'). במקור היצירה הייתה קרויה **Classical Gasoline** ("**בנזין קלאסי**"). בהקלטה המקורית ויליאמס מנגן בגיטרה בליווי תזמורת. היא נוגנה לראשונה בפומבי בסדרה הטלוויזיה "שעת הקומדיה של האחים סמדרס" (Smothers Brothers Comedy Hour). הוא יצא לאור בתקליט בפברואר 1968 באלבום The Mason Williams Phonograph Record. באוגוסט 1968 הגיע גז קלאסי למקום השני במצעד הלהיטים האמריקאי ונמכר למעלה ממיליון עותקים. ויליאמס הקליט את הקטע שוב לאלבומו Hand Made משנת 1970, כגיטרת סולו. הוא גם הקליט גרסה עם הלהקה הכלית Mannheim Steamroller ב-1987.

פרסים
-----

* ב-1968 זכתה היצירה בשלושה פרסי גראמי: היצירה האינסטרומנטלית הטובה ביותר, הביצוע הטוב ביותר לפופ אינסטרומנטלי והעיבוד הטוב ביותר, אינסטרומנטלי או א קאפלה.
* בשנת 1998 העניקה לו האגודה האמריקאית לשמירת זכויות של מוזיקאים:Broadcast Music Incorporated (BMI) פרס מיוחד. היצירה הושמעה יותר מ-6 מיליון פעמים ברדיו, מה שהופך אותה לקטע הכלי הפופולרי ביותר בתולדות ה-BMI.

עובדות נוספות
-------------

בשנת 1973 היצירה בוצעה על ידי להקת הרוק הסקוטית Beggars Opera באלבומה הרביעי Get Your Dog off Me! בגרסת כיסוי בסגנון רוק מתקדם. קיימת שמועה בלתי פוסקת שאריק קלפטון הקליט גרסה ליצירה, אך היא הוכחשה על ידי ויליאמס עצמו באתר הרשמי. שמועה זו אולי נובעת מכך שבפסקול סרט קולנוע משנת 1999 "הסיפור שלנו" בכיכובם של ברוס ויליס ומישל פייפר, שהלחינו מארק שיימן ואריק קלפטון, מופיע גם הקלטה של היצירה, אך זו הגרסה האקוסטית שהקליט מייסון ויליאמס בשנת 1970.

היצירה מושמעת לעיתים קרובות בסדרות טלוויזיה ובסרטים, למשל בפרק בכל אחת מהסדרות משפחת סימפסון, פרייז'ר, אבא אמריקאי וגמביט המלכה.

לקראת הבחירות הפדרליות בגרמניה המערבית בשנת 1976, השתמשה המפלגה הדמוקרטית החופשית בגז קלאסי בתשדירי התעמולה שלה בטלוויזיה.

באותה שנה (1976), הוציא חלוץ הסינתיסייזר האמריקאי לארי פאסט (Larry Fast) לאור גרסת כיסוי של גז קלאסי ב-Sequencer, אלבום הסולו השני שלו, שיצא תחת שם הפרויקט Synergy. גרסה מוקדמת של הקטע נמצאת גם בגרסה הבריטית (אך לא בארצות הברית) לאלבום הבכורה של פאסט בשנת 1975 Electronic Realizations For Rock Orchestra.

קישורים חיצוניים
----------------

* אתר האינטרנט הרשמי של Classical Gas
* מידע על היצירה "Classical Gas" באתר מיוזיק בריינז
* Classical Gas, בביצוע גלן קמפבל, וידאו קליפ של השיר באתר יוטיוב – גרסת כיסוי בלווי תזמורת סימפונית

הערות שוליים
------------

1. ↑  The Mason Williams Phonograph Record
2. ↑  Classical Gas Awards
3. ↑  The Story of Us (1999) – Soundtracks

|  |  |  |
| --- | --- | --- |
| **הקודם**:**פרס לא קיים** | **פרס גראמי לביצוע הפופ האינסטרומנטלי הטוב ביותר**  **1969: מייסון ויליאמס – "Classical Gas"**  | **הבא**:**1970: דם, יזע ודמעות – "Variations on a Theme by Erik Satie"** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: af84056c-75d5-3a93-8563-b7e0531d40e4

 |
**חדר מצב** (עד ה-2 בנובמבר 2017 נקראה "**חדר החדשות**") הייתה תוכנית מקדימה למהדורת החדשות של ערוץ עשר, המסכמת את אירועי היום עם פרשני וכתבי חדשות עשר. התוכנית עלתה לשידור ב-1 בנובמבר 2017 עם חניכת אפיק 14 וירדה ב-12 בנובמבר 2017 בעקבות הפסקת אישור שידור התוכנית מצד הרשות השנייה.

רקע לעליית התוכנית
------------------

בעקבות פיצול ערוץ 2 והמעבר לאפיק 14, בערוץ עשר רצו לקבל נתוני מדרוג גבוהים וניצלו את המצב שקשת ורשת לא יכולים לשדר מהדורת חדשות מוקדמת. ברשות השנייה, שהתנגדו בעבר לבקשת חדשות עשר להאריך את המהדורה, נתנו אישור לשידור התוכנית (שבהמשך פורסם שהיה מדובר באישור שבוקש כל יום). בערוץ רצו שהתוכנית תוגש על ידי מגישות המהדורה ואז תקבל הקשר ישיר למהדורה מה שיגרום לצופים להמשיך לצפות במהדורה המרכזית של הערוץ.

מבנה התוכנית
------------

התוכנית החדשה הובלה על ידי מגישות המהדורה (תמר איש שלום וטלי מורנו). בתוכנית השתתפו פרשני וכתבי חדשות עשר, מרואיינים ואורחים. התוכנית כללה את פינת "עוד בחדשות" (שבהמשך עברה למהדורה המרכזית) ועיסוק בסוגיות של אקטואליה, שרובם לא היו חלק מהמהדורה המרכזית.

שידור ורייטינג
--------------

התוכנית עלתה לאוויר ב-1 בנובמבר 2017 וזכתה לנתון מדורג של 8.1%, והמהדורה של הערוץ לנתון גבוהה של 10.7%. התוכנית השנייה כבר ירדה ל-6.6% אבל המהדורה המרכזית נשארה יציבה עם נתון של 9.9%. התוכנית השלישית ירדה משעותית מבחינת נתוני המדורג ל-4.9% ולמרות זאת המהדורה המרכזית עדיין מניבה נתונים גבוהים. התוכנית ירדה גם בתוכנית הרביעית, וגם המהדורה המרכזית נחלשה. התוכנית האחרונה רשמה נתון נמוך יחסית לנתון הפרק הראשון, כשהגיעה ל-5.1% בתוכנית האחרונה.

| מספר פרקים | פרק בכורה | פרק סיום | ממוצע רייטינג |
| --- | --- | --- | --- |
| תאריך | רייטינג | תאריך | רייטינג |
| 7 | 1 בנובמבר 2017 | 8.1% | 12 בנובמבר 2017 | 5.1% | 5.8% |

ממוצע התוכנית היה נמוך, אך ממוצע שקיבלה המהדורה המרכזית בימים ששודרה התוכנית עומד על 9.7%.

הורדת התוכנית מהאוויר
---------------------

ב-13 בנובמבר 2017 פורסם לראשונה ב"וואלה ברנז'ה" שהתוכנית תרד מהאוויר פחות משבועיים לאחר עלייתה לשידור. הסיבה, מחלוקות של ערוץ עשר עם הרשות השנייה על אופי התוכנית.

בערוץ עשר וחדשות עשר החליטו להוריד את התוכנית מהאוויר, בשל הדרישה של הרשות השנייה ליוצר תכנים שונים מהמהדורה המרכזית. ב-1 בנובמבר 2017 פורסם שהרשות השנייה אישרה לערוץ עשר לשדר את התוכנית. מה שהתגלה שהאישור הוא חד פעמי שניתן מדי יום, זאת בשל סירובה של הרשות השנייה לאשר את הארכת המהדורה.

הערות שוליים
------------

1. ↑  נועה פרייס‏, המפץ הגדול כבר כאן: קשת מובילה, התאגיד נחתך, באתר וואלה!‏, 2 בנובמבר 2017
2. ↑  נועה פרייס‏, המפץ הגדול כבר כאן: קשת מובילה, התאגיד נחתך, באתר וואלה!‏, 2 בנובמבר 2017
3. ↑  נועה פרייס‏, רייטינג יומי: מגמה? רשת מתרסקת בפריים ובחדשות, באתר וואלה!‏, 3 בנובמבר 2017
4. ↑  נועה פרייס‏, רייטינג יומי: קשת מככבת שוב, באתר וואלה!‏, 13 בנובמבר 2017
5. ↑  דוד ורטהיים‏, בעקבות מחלוקת עם הרשות: "חדר המצב" של חדשות עשר תרד מהאוויר, באתר וואלה!‏, 13 בנובמבר 2017
6. ↑  נועה פרייס‏, הרשות השנייה אישרה לחדשות עשר מהדורה מקדימה; קבלו את "חדר החדשות", באתר וואלה!‏, 1 בנובמבר 2017